OPEC

OPEC (The Organization of the Petroleum Exporting Countries) – tarptautinė organizacija, jungianti naftą eksportuojančias valstybes. Centrinė būstinė – Vienoje, Austrijoje.

OPEC narėmis yra daugelis Persijos įlankos šalių, Nigerija, Indonezija, Libija, Alžyras ir Venesuela, Kuveitas, Ekvadoras (sugrįžo 2007 m.).

Pagrindinis organizacijos tikslas, pagal jos statutą, yra „geriausių priemonių nustatymas, savo interesų saugumui (individualiai ir visoms kartu); būdų ir priemonių nustatymas stabilizaciniams procesams, siekiant išvengti bereikalingo ir skausmingo naftos kainų svyravimo tarptautinėje rinkoje“ .

Įtaka pasaulinei rinkai 
OPEC turi didelę įtaką pasaulinei rinkai, pvz., kelios OPEC narės, naudodamosis naftos embargu 1973 m., visam pasaulyje sukėlė naftos kainas, tai sukėlė didelę infliaciją išsivysčiusiose ir besivystančiose valstybėse.

Vėliau OPEC galybė sumenko, nes buvo surasti ir pradėti eksploatuoti nauji naftos šaltiniai Meksikos įlankoje (JAV), Šiaurės jūroje (Norvegija, Nyderlandai, JK), daug naftos ėmė eksportuoti Rusija. Tačiau ir dabar OPEC narės turi 2/3 pasaulio naftos rezervų ir išgauna 41,7 % (2005 m. duomenys) pasaulio naftos.

Šalys narės 

OPEC turi 14 narių:
Afrika
 Angola (2007)
 Libija (1962)
 Nigerija (1971)
 Alžyras (1969)
 Gabonas (1975–1995, atkūrė narystę 2016) 
 Kongas (2018)
 Pusiaujo Gvinėja (2017)

Persijos įlanka
 Iranas (1960)
 Irakas (1960)
 Kuveitas (1960)
 Saudo Arabija (1960)
 JAE (1967)

Pietų Amerika
 Ekvadoras (1963–1992, grįžo nuo 2007)
 Venesuela (1960)

2016 m. lapkritį iš OPEC pasitraukė Indonezija. 2019 m. sausio 1 d. Kataras pasitraukė iš šalių sąjungos.

Dabartinės naftos kvotos

Šaltiniai

Nuorodos 

 OPEC oficiali svetainė 
 https://archive.today/20120523225455/www.eia.doe.gov/emeu/cabs/opec.html
 http://www.econlib.org/library/Enc/OPEC.html
 OPEC Timeline straipsnis iš Le Monde diplomatique, 2006 m. gegužė

Tarptautinės ekonominės organizacijos